ישראל חיים טביוב

ישראל חיים טַבְיוֹב (בכתיב יידי: טאַוויאָוו; כ' בכסלו תרי"ח, 1858 – כ"א בכסלו תרפ"א, 2 בדצמבר 1920) היה סופר, עיתונאי, מתרגם ומחנך בתקופת התחייה, מחברם של ספרי לימוד בשפה העברית.

==קורות חיים==
טביוב נולד בדְרוּיָה שבמחוז ויטבסק של האימפריה הרוסית בשנת 1858, ובהיותו בן שנתיים עקרה משפחתו לריגה, שבה חי, פעל ונפטר. בבית אביו למד הן תלמוד והן לימודי חול ואחר כך למד כלכלה בפוליטכניקום של ריגה.
לפרנסתו עבד כרואה חשבון של חברה מסחרית מקומית.

כבר בנערותו החל לכתוב לעיתון "הלבנון". בשנת 1889 החל לפרסם פיליטונים בעיתון "המליץ", ואלו זכו לפופולריות רבה. הפיליטון הראשון שפרסם היה "דוגמאות מספר המלים" בגיליון 77 של המליץ לשנת 1889. בשנת 1901 (תרס"א) לקח חלק בפרסום השבועון "הדור" בוורשה, ובין השנים 1905 ל-1908 השתתף בהוצאת יומון בעברית בשם "הזמן", שיצא לאור בווילנה. בין השנים 1908–1910 הוציא לאור עיתון לילדים בשפה העברית בשם "החבר"; תחילה היה זה עיתון יומי לילדים שיצא לאור בווילנה, אך עם הזמן הפך העיתון לשבועון ועבר לצאת בעיר ריגה. בן ציון אייזנשטט הכתיר אותו כ"פדגוג מומחה".

טביוב פרסם ספרים ומאמרים בתחומים שונים. מאמר שהכה הדים בזמנו היה "ספרותינו היפה ועתידותיה", שבו קרא להרחבת הלשון העברית, התאמתה והפיכתה לשפה נמלצת פחות לפני כתיבת ספרות יפה. ספרו המפורסם ביותר הוא [http://www.benyehuda.org/tavyov/meshalim.html אוצר המשלים והפתגמים], שבו ליקט כשלושת אלפים פתגמים בשפות העברית והארמית. כל פתגם ומשל לוּוה בהסבר על מקורו והשתלשלותו לאורך השנים. הוא גם כינס אנתולוגיה על הספרות העברית מאז ימי גלות ספרד ועד ימיו. כמו כן כתב ספרים רבים ללימוד השפה העברית, אשר זכו לפופולריות רבה.

ידוע גם משפטו הנוקב של טביוב בגנות השימוש בשפה היידית בכתיבה ספרותית: "מעולם לא טנפתי [!] את עטי בלשון הז'רגונית", על אף שברבות הימים גם הוא "חטא" בכתיבה בלשון המדוברת.

טביוב גם תרגם לעברית יצירות משפות זרות; בין היתר תרגם מחזות של אוסקר ויילד, ואת יצירתו הידועה "תמונתו של דוריאן גריי". כמו כן תרגם לעברית את חיי שלמה מימון, אוטוביוגרפיה של שלמה מימון.

טביוב נפטר ב-2 בדצמבר 1920 בריגה שבלטביה, בגיל 62.

על שמו, רחוב בשכונת ביצרון בתל אביב.

==לקט מכתביו==
* [http://merhav.nli.org.il/primo_library/libweb/action/search.do?fn=search&ct=search&initialSearch=true&mode=Advanced&tab=default_tab&indx=1&dum=true&srt=rank&vid=NLI&frbg=&tb=t&vl%28127845565UI0%29=creator&vl%28127845565UI0%29=title&vl%28127845565UI0%29=any&vl%281UIStartWith0%29=contains&vl%28freeText0%29=טביוב+ישראל+חיים&vl%28boolOperator0%29=AND&vl%28127845569UI1%29=any&vl%28127845569UI1%29=title&vl%28127845569UI1%29=any&vl%281UIStartWith1%29=contains&vl%28freeText1%29=&vl%28boolOperator1%29=AND&vl%28D127845570UI2%29=all_items&vl%28127845568UI3%29=all_items&vl%28127845567UI4%29=all_items&vl%28drStartDay5%29=00&vl%28drStartMonth5%29=00&vl%28drStartYear5%29=שנה&vl%28drEndDay5%29=00&vl%28drEndMonth5%29=00&vl%28drEndYear5%29=שנה&Submit=חפש רשימת הספרים של טביוב בספרייה הלאומית]
*
* מבחר הספרות : אנתולוגיה עברית ... מראשית התקופה הערבית-הספרדית עד ימינו אלה ; עם תולדות כל סופר ... ועם הערות ובאורים ... / מאת ישראל חיים טביוב, ורשה, תושיה, 1927
* מורה הילדים : להורות לילדים את תורת הלשון העברית לכל חקותיה ; עם תרגום המלים בלשונות רוסיא ואשכנז ומאמרים בלשונות רוסיא ואשכנז לתרגמם עברית / מאת י"ח טביוב, ורשה, תושיה, תרנ"ז - 1896
* אגרון לבני הנעורים : מכתבים למופת לילדים ולילדות, לנערים ולנערות, עם מלון המבאר עברית והמתרגם רוסית ואשכנזית את כל המלים והמבטאים החמורים / מאת י"ח טביוב, ורשה, תושיה, תרס"ו
*
* תורת הנקוד : תורת הנקוד של הלשון העברית לכל פרטיה, ורשה, תושיה, 1910
* אוצר המשלים והפתגמים : ... השגורים בפי הבריות ... ושמקורם בתנ"ך, בתלמודים ובמדרשים ובספרות ... עם באורים והערות עם מבוא גדול על מהותם והשתלשלותם ... / מאת י"ח טביוב, ברלין, מוריה, תרפ"ב
* מארעות תם : (תמונות מחיי בני הנעורים באמריקה) הרפתקאותיו של תום סויר / מארק טוויין; תרגם מאנגלית על ידי י. ח. טביוב, אודסה, תרע"א

==לקריאה נוספת==
* יעקב פיכמן, ישראל חייים טביוב, בספרו "רוחות מנגנות", ירושלים: מוסד ביאליק, תשי"ג.
*מנדל בובה, 'י"ח טביוב', העבר (לדברי ימי היהודים והיהדות ברוסיה) טז (תשכ"ט), 141–163.
* דוד מלמד, '"החבר" של י"ח טביוב: סיפורו של עיתון יומי עברי לבני-הנעורים', מעגלי קריאה (כתב-עת לעיון ולהדרכה בספרות ילדים) 20 (תשנ"א), 119–121.

==קישורים חיצוניים==

* 
* 
* י.ח. טביוב, [http://www.daat.ac.il/daat/sifrut/otsar/shaar.htm אוצר השירה והמליצה, ליקוטים נבחרים] ממיטב הספרות העברית בשיר ובפרוזה מראשי התקופה העברית הספרדית ועד סוף המאה החמישית לאלף השישי, תל אביב, תרפ"ט, באתר דעת 
* 
* [http://digitool.haifa.ac.il/R/?func=dbin-jump-full&object_id=188930&local_base=GEN01 תמונתו], באתר ביתמונה–ספריית אוניברסיטת חיפה
* 
* אוריאל אופק, [https://kipnis.levinsky.ac.il/wp-content/uploads/sites/6/2017/09/2-iyunim-5.pdf ראשיתו של ההומור בספרות הילדים שלנו], עיונים בספרות ילדים 2 (תשמ"ז), 40–45.
* [http://www.epaveldas.lt/object/recordDescription/LNB/C1B0001179060 גליונות עיתון הילדים "החבר" בעריכת י.ח טביוב באתר הארכיון הלאומי הליטאי]
* [http://benyehuda.org/tavyov/montefiore.html ספרי הזכרונות - לסיר משה מונטיפיורי ורעייתו יהודית] באתר פרויקט בן-יהודה
* ספרי הזכרונות - לסיר משה מונטיפיורי ורעייתו יהודית, בקבצים סרוקים: [http://www.hebrewbooks.org/46771 חלק ראשון - ספר ראשון], [http://www.hebrewbooks.org/pdfpager.aspx?req=46771&st=&pgnum=81 ספר שני]; [http://www.hebrewbooks.org/46772 חלק שני - ספר שלישי], [http://www.hebrewbooks.org/pdfpager.aspx?req=46772&st=&pgnum=70 ספר רביעי]; נערך על ידי ד"ר אליעזר הלוי, תרגם לעברית י"ח טביוב, הוצאת "תושיה", ווארשא תרנ"ט, 1898
* 

==הערות שוליים==

קטגוריה:סופרים כותבי עברית
קטגוריה:סופרי תקופת התחייה
קטגוריה:מחברי ספרי לימוד
קטגוריה:עורכי עיתונים יהודים פולנים
קטגוריה:עורכי עיתונים יהודים ליטאים
קטגוריה:עיתונאים כותבי עברית
קטגוריה:עיתונאי ילדים ונוער יהודים
קטגוריה:סגל המליץ
קטגוריה:סגל הלבנון
קטגוריה:מסאים יהודים
קטגוריה:אנשי חינוך שוחרי השפה העברית
קטגוריה:אנשי חינוך יהודים לטבים
קטגוריה:מחיי הלשון העברית
קטגוריה:מתרגמים לעברית
קטגוריה:מתרגמים מאנגלית לעברית
קטגוריה:מתרגמים מגרמנית לעברית
קטגוריה:בלשנים ולשונאים עבריים
קטגוריה:פיליטוניסטים כותבי עברית
קטגוריה:יהודים בלארוסים
קטגוריה:ילידי 1858
קטגוריה:נפטרים ב-1920